A A Problemanan ku ta kousa desunion:
· Divishonnan i kontenshonnan.
· What were the divisions that existed in the church of Corinth (1 Cor. 1:12)?
· Varios lider a pasa dor di Korinto, i kada kreyente tabatin su predikadó faborito (Pablo, Apolos, Pedro...) Esaki a yega na e punto di generá disputanan entre nan (1 Kor. 1:11).
· Sin realisá ku nan tur tabata prediká un mensahe komun, nan a enfoká riba aspektonan irelevante ( 1 Kor. 3:5-8).
· Pokopoko, e bida di e iglesia a wòrdu afektá (1 Kor. 3:3). E falta di union a distorshoná e selebrashon di e Sena di Señor (1 Kor. 11:33), i nan a asta bai asina leu di demanda otro den korte (1 Kor. 6:1).
B Kon pa mantené union:
· Unidat den Hesus.
· “Kristu ta dividí? Pablo a wòrdu krusifiká pa boso? Òf boso a wòrdu batisá den nòmber di Pablo?” (1 Korintionan 1:13). Ku e preguntanan aki, Pablo kier pone nan reflexiona.
· Unidad por wòrdu logra solamente door di tin Hesus komo nos Señor. Unidat no ta wòrdu alkansá dor di pega na e pensamentunan òf ideanan di un ruman hòmber òf ruman muhé, òf dor di forma gruponan será.
· Pero unidat den Hesus no ta uniformidat. E no ta nifiká ku nos tur ta pensa meskos tokante tur kos, òf ku nos tur ta aktua di e mesun manera.
· Diferensianan chikitu di opinion, e diferente donnan ku kada un tin, ora nan ta sentrá riba Kristu, en bes di generá desunion, ta generá unidat (1 Kor. 12:12-13, 25, 27).
· Unidat den iglesia ta wòrdu alkansá solamente dor di muri pa bo mes i biba pa Hesus.
· Wisdom and maturity.
· Pablo ta yama kristiannan inmaduro, “yunan den Kristu,” “karnal” (1 Korintionan 3:1). E tipo di kristiannan aki ta enfoká mas riba hende ku riba Hesus.
· Ora ku ta duna importancia indebido na algun lider riba custia di otronan, ta forma gruponan cu ta dividi e iglesia. Esaki ta un resultado di inmadures. P’esei, Pablo ta invitá nos pa alkansá madures den Kristu (1 Korintionan 2:6).
· Inmaduro : nan ta manera mucha (1 Kor. 3:1); nan ta alimentá nan mes ku lechi (1 Kor. 3:2); nan ta karnal (1 Kor. 3:3); nan ta wòrdu influensiá pa e opinionnan di otronan (1 Kor. 3:4).
· Maduro : Nan ta adulto (1 Kor. 14:20); nan ta kome kuminda sólido (Heb. 5:14); nan ta spiritual (1 Kor. 2:13); nan tin disernimentu spiritual (1 Kor. 2:14).
· Servisio i humildat.
· Meskos ku awe, den promé siglo hende tabata dividí pa motibu di kreensianan polítiko, filosófiko, religioso i otro kreensianan. Kon nos por evitá ku e manera di pensa aki ta infiltrá den iglesia i krea divishon?
· E aktitut di e lider ta hunga un ròl signifikante. Lidernan di Iglesia mester ta kla tokante nan ròl komo mayordomo. Nan no ta e doñonan di e iglesia; nan ta simplemente manehá esaki pa Kristu.
· E lider di e iglesia ta Hesus, tur otro ta gui’é komo “sirbidónan di Kristu” (1 Kor. 4:1).
· E sirbidó ku ta atministrá mester komportá su mes manera su Señor ta komportá su mes: semper dispuesto pa duna su mes humildemente na sirbishi di otronan ( Fil . 2:3-8).
· Ki union lo tin den iglesia si tur hende – no solamente e lidernan, pero kada miembro – aktua di e manera aki?
· Rèspèt pa lidernan.
· E eksistensia di rivalidatnan i frakshonnan rondó di lidernan no ta nifiká ku nos mester rechasá nan. Al kontrario, Pablo a apoyá i defendé Apolos su ministerio i su trabou na Korinto (1 Kor. 3:5-6; 4:6; 16:12).
· Ora lidernan aktua fielmente, nan ta digno di onor (1 Kor. 4:2; 1 Tim. 5:17). Pero asta ora nan no haña e honor ei, nan ta keda fiel pasobra nan sa ku ta Dios mes,  no hende, ku mester husga nan (1 Kor. 4:3-4).
· Lidernan kristian ta sigui den e pasonan di Hesus dor di ta dispuesto pa sufri pa nan rumannan, i asta, si ta nesesario, pa muri pa nan ministerio (1 Kor. 4:11-13; 2 Kor. 11:23-28).
· Ni lidernan ni miembronan ta wòrdu yamá pa bringa òf pleita ku otro, pero pa uni den alabá Hesus i prediká e mensahe di krus.
